La por al Papu

Certifico que el papa Francesc està aportant uns valors bons, cristians, necessaris i... llargament i impacientment esperats durant moltes dècades. És... encara que no del tot, lo que jo volia.

Però... “sembla” que, davant el poder d’EUA, tingui por de dir la veritat.

I no hauria de ser així, perquè els nostres profetes (els bons), que haurien de ser, juntament amb Crist, els nostres guies, en ocasions una mica similars, van dir coses d’aquest estil:

Ai dels qui fan lleis injustes / i promulguen decrets opressors! / Neguen la justícia als febles, / roben el dret als pobres del meu poble; / les viudes són el seu botí / espolien els orfes. / Què fareu el dia / que us demanaran comptes, / quan veureu apropar-se la tempesta? / A qui acudireu perquè us socorri? / On amagareu les vostres riqueses? (Isaïes 10: 1-3)

Jo us dic: escolteu bé, / governants del poble de Jacob, / prohoms de la casa d'Israel! / No us pertoca a vosaltres de conèixer el dret? / Doncs només sabeu odiar el bé i estimar el mal: / arrenqueu la pell del cos i la carn dels ossos. / Però ningú dels qui devoren la carn del meu poble, (...) a cap d'aquests / el Senyor no respondrà / quan cridin auxili. / Són uns criminals / i ell els amagarà la cara. (Miquees 3: 1-4)

Rei de Judà, que seus al tron de David (...) / Això diu el Senyor: / Defenseu el dret i la justícia, / arrenqueu l'oprimit de mans de l'opressor, / no maltracteu ni injurieu l'immigrant, / l'orfe o la viuda, / ni vesseu sang innocent en aquesta ciutat. (...) / Però si no feu cas de les meves paraules, / aquest palau es convertirà en una ruïna. / Ho juro per mi mateix, jo, el Senyor. (Jeremies 22:2)

 Per una sort de l’atzar, han coincidit, amb pocs dies de diferència entre un i l’altre, dos fets similars.

Quan la jutgessa britànica ha negat judicialment una extradició als EUA , on hauria tingut amb seguretat un tracte altament cruel, d’un periodista honest, però ho ha fet argumentant que hi havia perill que el detingut se suïcidés... Està bé si això serveix per salvar-lo, però és que la jutgessa hauria d’haver dit:

\*Els fets denunciats eren crims d’Estat contra les persones.

\*Un periodista honest té una obligació en consciència de fer-los saber a l’opinió pública.

\*I això, sobretot, si la potència criminal pretén mantenir-los en secret.

Doncs ens trobem en el cas que dues persones importants, que fan una molt bona tasca, quan es troben davant el Papu del EUA, tenen por i s’arronsen.

(Papu: segons el DIEC: “Ésser fantàstic amb què es fa por a les criatures.”)

(A les criatures i, sovint, a lo que no són criatures.)

Antoni Ferret